گامبیا
گامبیا اتا آفریقایی کشور هسته که این کشور غرب دره. ونه نیشتنگا (=پایتخت) بانجول هسته و ونه جمعیت یک میلیون و ۷۷۶ هزار نفره و ونه رسمی زوون انگلیسی هسته.

گامبیا مردمون اقوام جور-وا-جور جه هستنه و گتترین قوم ماندینکا هسته که ۴۲ درصد جمعیت ره تشکیل دنه. ۹۵ درصد جمعیت ۱.۸ میلیون نفری این کشور دله مسلمون هستنه و تصوف وشون دله خله رواج دانّه.

گامبیایِ جوغرافیایی نقشه‌ئون سِراق دِنه که این کشور باریک و کم‌ارتفاع هسته و ونه دِ وَر گامبیایِ روخنه رَد وونه. این منطقه وقتی بریتانیا و فرانسه مناطق ره شه میون رَسِد کاردنه، بریتانیا جه بَرِسی‌یه و ونه دور-تا-دور ره فرانسه گیته.

گامبیا سال ۱۹۶۵ بریتانیا جه استقلال پیدا هاکرده و مشترک‌المنافع کشورون اتحادیه دله عضو بیّه و اسا آفریقای اتحادیه دله هم دَره.

این کشور دله کشاورزی، ماهی‌گیری و توریسم اصلی منابع هسته. حدود یک‌سوم جمعیت خط فقر بـِن درنه یعنی وشون درآمد ۱٫۲۵ دلار آمریکا جه کمتره. بادوم زمینی وشون ِگتترین محصول هسته. 

این کشور دسامبر ۲۰۱۵ ات‌گال اسلامی جمهوری بیّه. پیش از این فقط ایران، افغانستان، پاکستان و موریتانی این نوم ره داشتنه. یحیی جامه که اتا کودتای بدون خونریزی و دیکتاتوری جه تا این گادِر ۲۱ سال قدرت ره گامبیا دله شه دَس داشته، این کار ِهدف ره رها بَیّن از «استعمارونه میراث» عنوان هاکرده و بائوته که بقیه‌یِ ادیان ِپه‌روون هم آزادی دارنه.  چن کش بگذشته، ای گامبیا جمهوری این کشورِ رسمی نوم بیّه که متحد ملل دله استفاده وونه.

تقسیمات

منابع 

 http://en.wikipedia.org/wiki/The_Gambia

 
بریتانیا قدیمی مستعمرات
انگلیسی‌زوون کشورون
مشترک‌المنافع کشورون
آفریقایی کشورون
اسلامی کشورون
اسلامی جمهوریون